ເຈົ້າໜ້າທີ່ ຊັ່ງຊາເບິ່ງຄວາມສ່ຽງ ໃນດ້ານສຸຂະພາບ ກັບ ໄພອັນຕະລາຍ ຂອງເສດຖະກິດຕົກຕ່ຳ
ຕົວເລກຂອງການຕິດເຊື້ອໂຣກໃໝ່ແມ່ນກຳລັງຫຼຸດລົງໃນບາງລັດ, ໃນຂະນະທີ່ ບັນດາຜູ້ນຳໃນລັດຕ່າງໆ ຮຽກຮ້ອງໃຫ້ທຳການກວດໂຣກເພີ່ມເຕີມ.
ລັດຖະບານຕ່າງໆໃນທົ່ວໂລກ ແມ່ນກຳລັງເອົາບາດກ້າວເພື່ອເປີດປະເທດຄືນ, ໃນຂະນະທີ່ເສດຖະກິດກຳລັງຕົກຕໍ່າ, ການຫວ່າງງານເພີ່ມຂຶ້ນ ແລະ ປະຊາຊົນ ຢູ່ບໍ່ເປັນສຸກ ອົງການອະນາໄມໂລກ ໄດ້ເຕືອນໃນວັນອັງຄານວານນີ້ວ່າ ການຫຼຸດຜ່ອນການ ກັກບໍລິເວນໄວໂພດ ອາດນຳໄປສູ່ການກັບຄືນສູ່ສະພາບເດີມຂອງໄວຣັສໂຄໂຣນາ ບັນດາເຈົ້າໜ້າທີ່ສາທາລະນະສຸກໃນຫຼາຍປະເທດກໍເຫັນພ້ອມ ທ່ານ ໂຣເບີດ ເຣດຟີລ, ຜູ້ອຳນວຍການສູນກາງເພື່ອການຄວບຄຸມ ແລະ ປ້ອງ ກັນໂຣກ ສະຫະລັດ ໄດ້ກ່າວໃນວັນອັງຄານວານນີ້ວ່າ ການຕິດແປດໂຣກຄື້ນທີ ສອງໃນລະດູໜາວນີ້ ອາດຮ້າຍແຮງກວ່າຄື້ນທຳອິິດ ຕົວເລກຂອງກໍລະນີໄວຣັສ ໂຄໂຣນາໃນ ສະຫະລັດ ແມ່ນກຳລັງເພີ່ມຂຶ້ນເປັນ 800,000 ຄົນ ຫຼາຍກວ່າ 42,000 ຄົນໄດ້ເສຍຊີວິດຈາກໂຣກທາງເດີນຫາຍໃຈນັ້ນ ທີ່ຖືກເອີ້ນວ່າ ໄວຣັສ ໂຄໂຣນາສາຍພັນໃໝ່ ແຕ່ດ້ວຍປະຊາຊົນຫຼາຍກວ່າ 22 ລ້ານຄົນບໍ່ມີວຽກເຮັດງານທຳນັ້ນ, ຄວາມກະວົນກະວາຍເພື່ອກັບຄືນສູ່ສະພາບປົກກະຕິແມ່ນກຳລັງເພີ່ມຂຶ້ນ ໃນທ້າຍອາທິດ ທີ່ຜ່ານມາ, ຜູ້ປະທ້ວງໄດ້ເຕົ້າໂຮມກັນໃນລັດ ອາຣິໂຊນາ, ໂຄໂລຣາໂດ, ມິຊິແກັນ ແລະ ວໍຊິງຕັນ ເພື່ອຮຽກຮ້ອງໃຫ້ສິ້ນສຸດການປິດປະເທດ ເສດຖະກິດແມ່ນໄດ້ຖືກຂົ່ມຂູ່ ໂດຍລາຄານໍ້າມັນທີ່ຕົກຕໍ່າຢ່າງຮຸນແຮງໃນທົ່ວ ໂລກ ສະພາສູງ ສະຫະລັດ ໃນວັນອັງຄານວານນີ້ ໄດ້ຮັບຮອງໂຄງການຊ່ວຍເຫຼືອຕື່ມ ອີກ 484 ຕື້ໂດລາ ທີ່ສະໜອງເງິນກູ້ຢືມໃຫ້ທຸລະກິດຂະໜາດນ້ອຍທັງຫຼາຍ ກົດໝາຍດັ່ງກ່າວຕ້ອງຖືກອະນຸມັດໂດຍສະພາຕໍ່າ ກ່ອນທີ່ຈະຖືກສົ່ງໃຫ້ປະທາ ນາທິບໍດີເຊັນ ປະທານາທິບໍດີ ດໍໂນລ ທຣຳ ກ່າວວ່າ ທ່ານຈະໂຈະຄົນເຂົ້າເມືອງ ສະຫະລັດ ຈົນກວ່າວິກິດການດ້ານສາທາລະນະສຸກຈະຫຼຸດລົງ, ແຕ່ຄາດວ່າຈະຍົກເວັ້ນເຈົ້າ ໜ້າທີ່ການແພດ, ເຊິ່ງມີຄວາມຂາດແຄນໃນເວລານີ້ ຕົວເລກຂອງການຕິດເຊື້ອໂຣກໃໝ່ແມ່ນກຳລັງຫຼຸດລົງໃນບາງລັດ, ໃນຂະນະທີ່ ບັນດາຜູ້ນຳໃນລັດຕ່າງໆ ຮຽກຮ້ອງໃຫ້ທຳການກວດໂຣກເພີ່ມເຕີມ ການສຶກສາສອງສະບັບ, ເຊິ່ງອັນນຶ່ງໃນ ສະຫະລັດ ແລະ ອັນນຶ່ງໃນ ຝຣັ່ງ ນັ້ນ, ໄດ້ສະແດງໃຫ້ເຫັນວ່າ ຄົນໄຂ້ໄວຣັສໂຄໂຣນາ ທີ່ໃຊ້ຢາຕ້ານໄຂ້ມາເລ ເຣຍ Hydroxychloroquine, ບໍ່ໄດ້ມີອາການດີກວ່າຄົນໄຂ້ ທີ່ບໍ່ໄດ້ໃຊ້ມັນ, ແລະ ວ່າ ຜູ້ທີ່ໃຊ້ມັນມັກຈະພັດທະນາຜົນກະທົບຂ້າງຄຽງ ທີ່ອັນຕະລາຍ ທ່ານ ທຣຳ ແມ່ນໄດ້ສະໜັບສະໜູນການໃຊ້ຢາຕ້ານໄຂ້ມາເລເຣຍນັ້ນ, ເຊິ່ງຍັງ ຖືກໃຊ້ເພື່ອປິ່ນປົວໂຣກຜິວໜັງ ແລະ ໂຣກໄຂຂໍ້ອັກເສບດ້ວຍ